บอร์ด RP ไฟเขียวซื้อเรือเฟอร์รี่เพิ่มอีก 1 ลำรองรับการเปิดเส้นทางบริการใหม่
บอร์ด RP ไฟเขียวซื้อเรือเฟอร์รี่เพิ่มอีก 1 ลำเพื่อรองรับแผนเพิ่มจำนวนการให้บริการหลังเปิดให้บริการเส้นทางใหม่ เกาะสมุย-เกาะพงัน
11 ธ.ค. 2558

บริษัท ท่าเรือราชาเฟอร์รี่ จำกัด (มหาชน) หรือ RP ระบุว่า ที่ประชุมคณะกรรมการบริษัทมีมติให้สามารถดำเนินการจัดซื้อเรือเฟอร์รี่จากเดิม 1 ลำ เป็น 2 ลำได้ เนื่องจากแผนงานประจำปี 59 บริษัทได้วางแผนการเพิ่มจำนวนการให้บริการ ด้วยการเพิ่มจำนวนเที่ยวในการเดินเรือให้มากขึ้น อันเป็นการสร้างศักยภาพในการแข่งขันให้สูงขึ้น
ประกอบกับบริษัทได้เปิดเส้นทางให้บริการเพิ่ม ระหว่างเส้นทาง เกาะสมุย-เกาะพงัน จึงมีความจำเป็นที่จะต้องมีจำนวนเรือเพื่อรองรับปริมาณการให้บริการเพิ่มขึ้น
อีกทั้ง ที่ประชุมยังมีมติรับทราบการชำระหนี้ สถาบันการเงิน ธนาคารซีไอเอ็มบีไทย จำกัด (มหาชน) จำนวน 38 ล้านบาท